6.Finska je vlogo vložila v okviru merila za pomoč iz člena 4(1)(b) uredbe o ESPG, ki zahteva vsaj 500 delavcev, ki so postali presežni v referenčnem obdobju devetih mesecev v podjetjih, ki delujejo v istem gospodarskem sektorju na ravni oddelka NACE Rev. 2 in se nahajajo v eni regiji ali dveh sosednjih regijah na ravni NUTS 2 v državi članici. Samo v regiji Helsinki-Uusimaa (FI1B) je 737 presežnih delavcev.

5.Vloga se nanaša na 1 603 delavcev, ki so postali presežni v gospodarskem sektorju, razvrščenem v NACE Revizija 2, oddelek 62 (Računalniško programiranje, svetovanje in druge s tem povezane dejavnosti). Odpusti se nanašajo na regije na ravni NUTS 2 Länsi-Suomi (FI19), Helsinki-Uusimaa (FI1B), Etelä-Suomi (FI1C) in Pohjois- ja Itä-Suomi (FI1D). Do odpustov je prišlo v 69 podjetjih, od katerih jih je skoraj polovica (778) v podjetju Microsoft Mobile Oy.

4.Finski organi so vlogo EGF/2015/005 FI/Computer programming vložili 12. junija 2015, tj. v dvanajstih tednih od datuma, ko so bila izpolnjena merila za pomoč iz člena 4 uredbe o ESPG. Komisija je prejem vloge potrdila v dveh tednih od datuma vložitve vloge, tj. 12. junija 2015 in od finskih organov 26. junija 2015 zahtevala dodatne informacije. Te dodatne informacije so bile predložene v osmih tednih od datuma vloge, po tem, ko je bil rok podaljšan za dva tedna na ustrezno utemeljeno zahtevo Finske. Komisija mora oceno skladnosti vloge s pogoji za finančni prispevek zaključiti v 12 tednih od prejema popolne vloge; ta rok se izteče 13. novembra 2015.

2.Finska je 12. junija 2015 vložila vlogo EGF/2015/005 FI/Computer programming za finančni prispevek iz ESPG po odpustih v gospodarskem sektorju, razvrščenem v NACE Revizija 2, oddelek 62 (Računalniško programiranje, svetovanje in druge s tem povezane dejavnosti) v regiji na ravni NUTS 2 Länsi-Suomi (FI19), Helsinki-Uusimaa (FI1b), Etelä-Suomi (FI1C) in Pohjois- ja Itä-Suomi (FI1D) (na Finskem). Te regije skupaj zajemajo celo Finsko z izjemo Ålandskih otokov.

1.Pravila o finančnih prispevkih iz Evropskega sklada za prilagoditev globalizaciji (ESPG) so določena v Uredbi (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (v nadaljnjem besedilu: uredba o ESPG).

–385 od datuma dejanske prekinitve pogodbe o zaposlitvi ali njenega izteka.

Upravičeni prejemniki

9.Skupno število upravičenih prejemnikov je 1 603.

Povezava med odpusti in „velikimi strukturnimi spremembami v svetovnih trgovinskih tokovih zaradi globalizacije“

10.Da bi Finska dokazala povezavo med odpusti in velikimi strukturnimi spremembami v svetovnih trgovinskih tokovih zaradi globalizacije, trdi, da se je v zadnjih letih porazdelitev zaposlenosti med sektorjem IKT in drugimi gospodarstvi EU razvila v škodo EU. Medtem ko obseg tega področja narašča po vsem svetu, je v Evropi upadel, ker se podjetja in storitve selijo na Kitajsko, v Indijo, na Tajvan in druge neevropske destinacije. Samo v letu 2014 se je osebje finskih podjetij IKT zmanjšalo za 3 odstotke ali 1 500 ljudi.

Porazdelitev delovnih mest v sektorju IKT med Evropsko unijo in drugimi gospodarstvi (leti 2009 in 2011)

Vir: Evropska komisija. ICT Industry Analysis Predict 2013 & 2014 Reports: An Analysis of ICT R&D in the EU and Beyond.

11.Ti učinki so se čutili zlasti na Finskem, kjer je bila celotna finska elektronska industrija hudo prizadeta, vrhunec pa je bil dosežen, ko je podjetje Nokia napovedalo množično odpuščanje v letu 2011. Leta 2012 je podjetje Nokia najprej odpustilo 1 000 ljudi v Salu (EGF/2012/006 FI/Nokia Salo) ter nato še 3 700 ob koncu leta 2012 in spomladi leta 2013 (EGF/2013/001 FI/Nokia). Temu je sledilo 600 odpustov v podjetju za razvoj čipja v letu 2014 (EGF/2015/001 FI/Broadcom).

12.V teh okoliščinah so računalniško programiranje, svetovanje in druge s tem povezane dejavnosti sektorja nadaljevali s prizadevanji za konkurenčnost na svetovni ravni, čeprav je glavna stranka, tj. Nokia, izginila.

13.Finska industrija programske opreme zdaj vse bolj investira v industrijski internet in storitve v oblaku, pri čemer se je odločila za boljše storitve med podjetji (business to business), hkrati pa ima težave s storitvami med podjetji in potrošniki (businness to customers). Slednje je posledica svetovnega pritiska na cene na trgu. Subjekti na trgu morajo konkurirati za naročila s podjetji iz držav z nižjimi stroški. Obstaja tudi težnja svetovnih podjetij, ki delujejo na Finskem, da prenašajo nekatere svoje dejavnosti v države z nižjimi stroški. CGI je na primer novembra 2014 naznanil, da je moral zmanjšati število svojega finskega osebja do konca leta za 270 oseb in prenesti svoje dejavnosti zunaj EU.

14.Industrija programske opreme je svetovni posel, programska oprema pa se globalno kupuje pri stroškovno najučinkovitejših virih. Vendar pa se lahko programska oprema oblikuje tako, da izpolni zahteve določene države, regije ali jezika.

15.Pomemben element globalne industrije programske opreme je, da je vedno potrebna nova, izobražena delovna sila, saj je življenjski cikel proizvodov in z njimi povezane programske opreme zelo kratek v primerjavi z življenjskim ciklom njenega osebja. Konkurenca med delavci iz EU in zunaj EU pa je zelo močna. Staranje in manj izobraženi delavci iz EU težko tekmujejo z mladimi in bolje izobraženi delavci zunaj EU.

16.Medtem ko je tehnološka industrija na Finskem leta 2008 zaposlovala 326 000 ljudi, pa je bilo leta 2014 število zaposlenih v takih podjetjih 276 000. To ustreza povprečnemu upadu v višini približno 3 % na leto (10 000 delavcev).

17.Do zdaj so bili računalniško programiranje, svetovanje in druge s tem povezane dejavnosti sektorja predmet dveh vlog za pomoč ESPG, ena temelji na globalizaciji, druga pa na svetovni finančni in gospodarski krizi.

Dogodki, ki so povzročili odpuste in opustitev dejavnosti

18.Dogodki, ki so povzročili te odpuste, so dogodki, ki so prizadeli podjetje Nokia v zadnjih letih zaradi velikega učinka na sektor IKT na Finskem. Pri razvoju in oblikovanju operacijskih sistemov za mobilne telefone Nokia je bilo zaposlenih na tisoče ljudi na Finskem, zlasti na območju Oulu, medtem ko so zdaj te funkcije prenesene v države zunaj Evrope.

19.Odločitve Nokie in Microsofta (offshoring, ustavitev proizvodnje in prenehanje razvojnega dela na Finskem) so prizadele številna podjetja industrije programske opreme, katerih dejavnosti so bile povezane s podjetjema Nokia ali Microsoft. Zaradi tega je imelo podjetje Nokia težave, ki so vplivale na položaj celotne finske industrije programske opreme. Podjetje storitev IKT Tieto, na primer, je utemeljilo odpuste, ki jih je napovedalo jeseni 2014, z zmanjšanjem števila naročil od enega svojih glavnih strank, tj. Nokie. Iz podobnih razlogov so temu sledila podjetja, kot so Atos IT Solutions and Services, podjetje za računalniške igrice Rovio Entertainment in Samlink.

20.Skupaj 69 podjetij industrije programske opreme je končalo z odpuščanjem delavcev v jeseni 2014 in spomladi 2015. Razlogi, ki so privedli do teh odpustov, so različni, vendar je tisto, kar jim je najbolj skupno, da so se podjetja soočala z vedno večjim pospeševanjem in krepitvijo mednarodne konkurence. Zaprtji Nokie in Microsofta sta bili ključnega pomena, vendar je večina odpustov v tem primeru del širšega pojava v celotnem sektorju programiranja.

Pričakovani učinek odpustov na lokalno, regionalno ali državno gospodarstvo in zaposlenost